Държавен вестник, бр. 18, 2002 г., стр. 90

С Т Р .  90
Д Ъ Р Ж А В Е Н   В Е С Т Н И К
Б Р О Й  18
Чл. 595. Изходните светофори на гари и раз-
делни постове с коловозно развитие, определе-
ни със заповед на генералния директор на НК
“ЖИ”, могат да имат допълнителен фар за да-
ване на поканителен сигнал за изпращане на
влака. Поканителният сигнал на изходния све-
тофор свети с мигаща луннобяла светлина и се
използва при повреда на изходния светофор или
устройствата на ОТ съгласно приложение № 19
(фиг. 47 и 48). При даден поканителен сигнал
влакът преминава района на стрелките със ско-
рост до 25 км/ч и повишено внимание, след ко-
ето до следващия сигнал се движи със скорост
по книжка-разписание.
Раздел ХII
Изходни светофори по обикновената
сигнализация
Чл. 596. Двуфаровият изходен светофор по
обикновената сигнализация е изправена право-
ъгълна табела и с него денонощно се дават след-
ните два сигнала:
1. една червена светлина—“Спри! Изход заб-
ранен! Забранено е преминаването на светофо-
ра!”—приложение № 20 (фиг. 49);
2. една зелена светлина—“Изход разрешен”—
приложение № 20 (фиг. 50).
Чл. 597. Във възелните гари, от които изли-
зат няколко направления, изходните светофори
по обикновената сигнализация дават указание и
за кое направление е подготвен маршрутът. В
тези гари изходните светофори са многофарови.
Чл. 598. С трифаровия изходен светофор по
обикновената сигнализация денонощно се да-
ват следните три сигнала:
1. една червена светлина—“Спри! Изход заб-
ранен! Забранено е преминаването на светофо-
ра!”—приложение № 20 (фиг. 51);
2. една зелена светлина—“Изход разрешен
за главното направление”—приложение № 20
(фиг. 52);
3. две зелени светлини една под друга—“Из-
ход разрешен за отклонение от главното нап-
равление”—приложение № 20 (фиг. 53).
Чл. 599. С четирифаровия изходен светофор
по обикновената сигнализация денонощно се
дават следните четири сигнала:
1. една червена светлина—“Спри! Изход заб-
ранен! Забранено е преминаването на светофо-
ра!”—приложение № 20 (фиг. 54);
2. една зелена светлина—“Изход разрешен
за главното направление”—приложение № 20
(фиг. 55);
3. две зелени светлини една под друга: “Из-
ход разрешен за първото отклонение от главно-
то направление”—приложение № 20 (фиг. 56);
4. три зелени светлини една под друга—“Из-
ход разрешен за второто отклонение от главно-
то направление”—приложение № 20 (фиг. 57).
Чл. 600. (1) От възелните гари в участъците, в
които не е въведена скоростната сигнализация,
главно е направлението по железопътната линия
с най-малък номер, първо отклонение е направ-
лението по линията с по-голям номер, второ е
отклонението по линията с най-голям номер.
(2) Ако има трето отклонение, изходният све-
тофор е петфаров—приложение № 20 (фиг. 58).
Чл. 601. (1) На груповите изходни светофо-
ри, които се използват за изпращане на влакове
от няколко коловоза, под светофорната табела
задължително се монтира светлинен индикатор,
който чрез луннобели светлинни цифри дава
указание за номера на коловоза, от който е
подготвен маршрутът за заминаване на влак—
приложение № 20 (фиг. 59).
(2) При изгоряла електрическа лампа или
друга повреда на индикатора светофорът не мо-
же да се отваря и се счита за повреден.
(3) Груповите изходни светофори дават пока-
зания по съответната сигнализация, по каквато
са и останалите изходни светофори в същата гара.
Раздел ХIII
Други сигнали, подавани със светофори
Чл. 602. (1) Повторителен светофор се пос-
тавя пред изходния светофор, когато последни-
ят не се вижда от мястото, където се установя-
ват локомотивите на спиращите пътнически
влакове и има сигнално значение само за тях.
(2) Повторителният светофор е квадратна
табела, поставена изправена на единия връх, и
има само един фар. С него денонощно се дава
само един сигнал—една зелена светлина—“Из-
ходният светофор е отворен”—приложение
№ 21 (фиг. 60).
(3) В нормално положение повторителният
светофор не свети и няма сигнално значение,
но показва, че изходният светофор е затворен.
(4) При изгоряла електрическа лампа на
повторителния светофор влакът заминава по
сигнал на дежурния ръководител движение и се
движи със скорост до 40 км/ч до изходния све-
тофор и след като локомотивният машинист се
убеди, че изходният светофор е отворен, про-
дължава движението на влака с указаната от
светофора скорост.
Чл. 603. (1) Маневрените светофори служат
за прекратяване и разрешаване на маневрата
по отделни или група коловози, както и за пре-
минаване от една в друга група коловози.
(2) С едностранния маневрен светофор, кой-
то е изправена правоъгълна табела със заостре-
ни или заоблени краища, се дават два сигнала:
1. една синя светлина—“Маневра забране-
на! Забранено е преминаването на светофора
от возилата, които не са влакове!”—приложе-
ние № 22 (фиг. 61);
2. една луннобяла светлина—“Маневра раз-
решена”—приложение № 22 (фиг. 62).
Чл. 604. С двустранния маневрен светофор,
който е с две двуфарови табели, поставени една
зад друга от двете страни на стълба, се дават
денонощно два сигнала както при едностран-
ния маневрен светофор.